Majeerteen (, , Muhammad Harti Amaleh Abdi Muhammad Abdirahman Jaberti; sidoo kale loo qoro Majerteen, Macherten, Majertain, or Mijurtin) waa qabiil ka tirsan beelaha Daaroodka, ee Dadka Soomaalida. Majeerteenku waxay deegaan ku yihiin wadanka Soomaaliya (gaar ahaan inta ugu badan gobolada Puntland), deegaano ka mid ah Howdka; iyo Itoobiya (meelo ka mid ah deegaanka Ogaden). Majeerteenku wuxuu ka mid yahay beelaha Harti ee hoostaga Daaroodka. Deegaan ahaan, wuxuu Majeerteen soohdin qabiil la leeyahay Habar-Gidir dhinaca koonfureed, iyo Dishiishe dhinaca waqooyi, iyo dhinaca galbeed wuxuu Majeerteen soohdin la leeyahay Warsangeli iyo reer darawiish. Daarood waa beel ka mid ah beelaha Soomaalida kuwaasi oo degan Geeska Afrika. Beesha Daarood waxaay degtaa wadanka Soomaaliya (gobolada dhexe ), wadanka Itoobiya iyo deegaano ka tirsan wadanka Kiinya. Guud ahaan, beesha Daarood waxaa ka farcama reero badan oo ka mid yihiin: Mareexaan, Ogaadeen, Harti (Reer Darawiish, Dishiishe, Majeerteen iyo Warsangali), Lailkase iyo beelo kale. Lahjadaha ay ku hadlaan daaroodku waa ay kala duwan yihiin oo iskuma dhowa, tusaale ahaan meesha ay kuwa dega Itoobiya lahjad gooni ah uga hadlaan kuwa dhinaca bari degana lahjad gaara ayay ku hadlaan, kuwa sanaag segana lahjad gaara ayaabay ku hadlaan.